google/wiki40b huggingface dataset:
Naurzumo ežerai

Naurzumo ežerai yra ežerų sistema Kustanajaus srityje, Kazachstane. Nutolęs nuo Kustanajaus apie 180 km.
Į sistemą įeina apie dešimt didesnių ir nemažai mažesnių ežerų. Didžiausi iš jų yra Žarmanas, Aksuatas, Atalykas, Kemelis, Šaškakolis, Kulagolas, Suly, Kulaikolis, Kensuatas.
Sistema užima 22000 ha plotą. Ežerai yra ypatingi tuo, kad yra stepėje, turi ypatingą florą ir fauną. Čia galima per paukščių migraciją išvysti retas paukščių rūšis. Ežeruose vien plaukioja apie 20 tūkst. vandens paukščių.
Ežerų sistema yra senoviniame slėnyje tarp Tobolo ir Turgajaus upių. Netoli yra Sarymoino ežeras.
Naurzumo ežerų sistema yra maitinama tirpstančiu sniegu. Taip pat Naurzumo-Karasu upe, kuri įteka į Aksuatą . Yra nemažai šaltinių.
1938 metais susirūpinta sistema ir jį buvo įtraukta į srities draustinį.
Mako Iwamatsu

Ankstyvieji gyvenimo metai

Mako gimė Kobėje, Japonijoje. Jis buvo rašytojo ir knygų iliustruotojo sūnus. Prasidėjus Antrajam pasauliniam karui jo tėvai tapo politiniai disidentai, jie neturėjo kito pasirinkimo kaip pabėgti į JAV. Po to kai jo tėvai išvyko į JAV, juo rūpinosi jo močiutė. Pasibaigus karui jis taip pat atvyko į JAV. 1949 m. jis įstojo į armiją, o 1950 m. jis gavo JAV pilietybę.
Leith Athletic FC

Istorija

Klubas įkurtas 1887 m. 1996 m. įvykdyta reorganizacija.
Šiuo metu žaidžia mėgėjiškame lygmenyje.
Juozo Vitkaus inžinerijos batalionas

Istorija

Inžinerijos bataliono ištakomis laikoma iš trijų padalinių – Svarbių objektų atskirojo apsaugos bataliono (įkurto 1992 m. sausio 2 d.), Mokomojo junginio Inžinerinio pionierių būrio (įsteigto 1991 m. liepos 11 d.) ir Civilinės saugos departamento Gelbėtojų būrio (įkurto 1992 m. kovą) 1993 m. balandį suformuota Civilinės saugos departamento Daugiaprofilinė gelbėjimo rinktinė. Jos svarbiausiomis užduotimis buvo gelbėjimo darbai ir evakuacija avarijų, katastrofų, kitų nelaimingų atstitikimų metu. 1995 m. rugpjūčio 15 d. rinktinė buvo performuota į Atskirąjį inžinerijos batalioną. 1997 m. gegužę bataliono kariai dalyvavo pirmose Baltijos šalių karo inžinierių pratybose Latvijoje. 1999 m. vasario 19 d. Atskirajame inžinerijos batalione buvo įkurta Karo inžinerijos mokykla. 1999 m. gruodžio 31 d. Atskirasis inžinerijos batalionas reorganizuotas į Inžinerijos batalioną. Tą pačią dieną jam buvo suteiktas Lietuvos partizanų vado, karo inžinieriaus, pulkininko J. Vitkaus-Kazimieraičio vardas. 2000 m. rugsėjo 2 d. Juozo Vitkaus inžinerijos batalionui įteikta kovinė vėliava. 2003 m. balandžio 29 d. batalionui perduota Švedijos kariuomenės Inžinerijos kuopos technika ir įranga. Nuo 2003 m. bataliono kariai pradėjo dalyvauti tarptautinėse misijose. Nuo 2010 m. sausio 1 d. bataliono Bendrosios inžinerijos kuopos I-asis bendrosios inžinerijos būrys Baltijos bataliono sudėtyje pradėjo vykdyti budėjimą NATO greitojo reagavimo pajėgose.
Nyderlandų futbolo varžybos 1998–1999 m.

Eredivisie pirmenybės

Čempionų titulą gynė „Ajax“. Čempionais tapo Roterdamo „Feyenoord“ (14-as titulas).
Komodoro Rivadavija

Istorija

Miestas įkurtas 1901 m. vasario 23 d. kaip prekybinis uostas. Pirmieji miesto gyventojai buvo išeiviai iš Pietų Afrikos Respublikos (būrai). Pavadintas laivybos ministro Martino Rivadavijos garbei. Miestas pradėjo klestėti nuo 1907 m., kai netoliese buvo rastas naftos telkinys. 1946–1957 m. buvo Čubuto prov. sostinė.

Susisiekimas

Komodoro Rivadavija įsikūrusi prie Buenos Airių – Ušuajos plento. 17 km nuo miesto yra aerouostas, iš kurio vyksta reguliarūs skrydžiai į Buenos Aires ir Ugnies Žemę.

Ekonomika

Komodoro Rivadavija – didžiausias pramonės centras visoje Patagonijoje. Naftos ir dujų gavybos ir eksporto centras. Nutiestas 1770 km ilgio dujotiekis į Buenos Aires. Miestas aprūpinamas vėjo energija (didžiausias vėjo jėgainių kompleksas visoje Pietų Amerikoje). Naftos perdirbimas. Naftos chemijos pramonė. Žvejyba ir žuvies perdirbimas. Cemento gamyba, metalurgijos pramonė.

Lankytinos vietos

Rada Tili (Rada Tilly) kurortas (12 km nuo miesto) ir Playa Costanera paplūdimys. Nacionalinis naftos muziejus (įkurtas YPF bendrovės). Antonio Morano vėjų parkas. Čenkės kalnas. Naftos šventė (gruodžio 13 d.).
Abkaikas

Istorija

Abkaikas įkurtas 1940 m. pradėjus naftos gavybą.
Kampora San Džiovanis

Istorija

Kampora San Džiovanis gana jauna gyvenvietė: žmonės čia įsikūrė 1897–1899 m., dauguma atvyko iš Kleto, taip pat Ajelo Kalabro, San Pietro in Amantėjos, San Mango d’Akuino, Belmonte Kalabro, Lago, Longobardio ir Sera d’Ajelo. Antro pasaulinio karo metais miestelyje gyventojų sumažėjo, kadangi daug jų emigravo į kitas Europos šalis ar Ameriką. Po 1989 m. į Kampora San Džiovanį atvyko imigrantų iš Rytų Europos, Senegalo, Magribo šalių, Turkijos. Imigrantai dirba žemės ūkyje, statybose.

Ekonomika

Pagrindiniai verslai miestelyje – turizmas ir žemės ūkis. Svarbus svogūnų auginimo centras. 2003 m. pastatytas uostas, iš kurio vyksta reisai į Liparų salas.

Transportas

Kampora San Džiovanis yra prie plento SS 18, taip pat pasiekiamas ir traukiniu. Lamezija Termės oro uostas yra 25 km nuo miestelio ir pasiekiamas keliu A3.
2013 m. Italijos prezidento rinkimai

2013 m. Italijos prezidento rinkimai vyko 2013 m. balandžio 18 ir 20 dienomis. Antrai kadencijai iš eilės šalies vadovu išrinktas Giorgio Napolitano. Tai buvo pirmas kartas Italijos istorijoje, kuomet prezidentui išrinkti prireikė dviejų turų.
Šalies vadovą rinko parlamentas ir regionų delegatai (1007 balsai). G. Napolitano gavo 738 balsus, o jo artimiausias varžovas liko Stefano Rodota su 217 balsų.
Klecininkai

Etimologija

Pasakojama, kad kuriantis kaimui, jo žemės rėžiai buvo išsibarstę nedideliais lopinėliais – žem. kleciais, todėl kaimas pavadintas Klecininkais. Rašytiniuose šaltiniuose vietovardis rašomas lenk. Kledieniki, vok. Kledeniki, rus. Кледеники, Клецининкай, liet. Klecininkai, žem. Klecėninkā.

Aplinkinės gyvenvietės

LeliūnaiBargalisSALANTAI – 2 km
PesčiaiŽvainiai – 3 kmBarzdžių MedsėdžiaiBarzdžiai – 1,5 kmImbarė – 4 km
Kalgraužiai

Aplinkinės gyvenvietės

Laukžemė – 4 kmBūtingėAušrakaimisŠventoji – 3 kmŽelviai – 4 kmDARBĖNAI – 7 km

Istorija

XVII a. Laukžemės dvaro miško plėšininėje žemėje susiformavo vienkieminis Kalgraužių užusienis. Šalia jo 1827 m. pastatyta medžioklės vila–palivarkas, priklausęs grafams Pliateriams.
1923 m. kaime buvo 12 sodybų, o dvaras sudarė vieną ūkį. Lietuvos žemės reformos metu palivarkas išparceliuotas, jo žemėje įkurtas Aušrakaimio kaimas. Šiaurinė žemių dalis buvo pavadinta Malūnkiemiu. Buvusioje Kalgraužių dvaro sodyboje įsikūrė Kretingos miškų urėdijos Šventosios girininkija.
Meilutė (filmas)

Siužetas

Šešiolikmetė Harlemo paauglė Klarisa Džouns turi didelių svajonių, bet dar daugiau problemų. Ji turi gigantišką antsvorį, nepritampa klasėje, namuose kenčia nuo despotiškos motinos smurto ir laukiasi jau antrojo vaiko nuo ją išprievartavusio tėvo. Mokyklos, kurioje ji mokosi aštuntoje klasėje, direktorė rekomenduoja Klarisai pereiti į alternatyvią mokyklą, kurioje jos gyvenimas kardinaliai pasikeičia...
Teodoras Kazimieras Valaitis

Biografija

1959 m. baigė skulptūrą LTSR Valstybiniame dailės institute, 1961 m. pradėjo dirbti interjero skulptūros srityje. 1965 m. Vilniaus restoranui „Gintaras“ sukūrė dekoratyvinę sienelę, kurią 1966 m. pritaikė dekoruoti Lietuvos skyrių Leipcigo pavasarinėje mugėje. Kūrinio montavimas buvo pirma menininko išvyka už TSRS ribų. 1968 m. suvaidino dailininką Algirdo Aramino režisuotame filme „Kai aš mažas buvau“. Filmuodamasis pradėjo tapyti didelio formato paveikslus. 1969 m. pasaulinei parodai „Expo-70“ (Osaka) sukūrė biomorfų sienelės projektą, kuris liko neįgyvendintas. 1971 m. suvaidino viduramžių raitelį Almanto Grikevičiaus režisuotame filme „Herkus Mantas“. 1973 m. sukūrė kinetinę metalo skulptūrą „Vėtrungė“ (Lazdynų mikrorajonas, Vilnius). 1974 m. pavasarį dirbo Dailininkų kūrybos namuose Palangoje. Rugsėjo 21 d. neaiškiomis aplinkybėmis žuvo Smiltynėje. Oficiali versija – užduso gaisre. Palaidotas Vilniuje, Saulės kapinėse.
Henri La Fontaine

Biografija

Užaugo turtingoje šeimoje. Mokėsi Athenaeum Briuselyje. Université Libre de Bruxelles baigė teisę, 1877 m. apgynė disertaciją, teisės mokslų daktaras. Atliko praktiką įvairose advokatų kontorose. Dominę klausimai – taika, jos užtikrinimas. Paskelbė įvairių publikacijų. Be kita ko jose kritikavo ir savo daugelį kolegų teisininkų. Įkūrė Taikinimo ir taiko bendriją, buvo pacifistinių idėjų platintojas bei propaguotojas. Kėlė idėjas skurti tarptautinį arbitražą su pasauliniu teismu, skatinti nusiginklavimą. Pirmojo pasaulinio karo metais dėstė JAV. Buvo Belgijos Vyriausybės deleguotasis atstovas Taikos konferencijoje bei Tautų Sąjungoje.
1891 m. įkūrė Nuolatinį tarptautinį taikos biurą (Bureau International Permanent de la Paix) Romoje (Italija), jam pirmininkavo (po Fredrik Bajer 1907 m.) iki 1943 m.
Pasaulinė maisto premija

Pasaulinė maisto premija – tarptautinis apdovanojimas už pasiekimus didinant maisto pasaulyje kokybę, kiekį ar prieinamumą. Jį 1986 m. įsteigė Norman Borlaug, o nuo 1990 m. finansuoja verslininkas filantropas John Ruan.
Premija duodama už pasiekimus visose srityse, susijusiose su maistu: maisto ir agrikultūros technologijos, gamyba, mityba, skurdo mažinimas, socialiniai mokslai ar net politinė veikla ir t. t. Įteikiama De Moine (Ajovos valstija, JAV). Premijos dydis – 250 tūkstančių JAV dolerių.
Hesenbergo matrica

Hesenbergo matricos skaičiavimo metodai

Hesenbergo matrica gali būti apskaičiuojama įvairiais metodais: Givenso, Hauseholderio arba taikant elementariąsias transformacijas.

Taikymas

Egzistuoja atvejai, kuomet reikia rasti matricos tikrines vertes, o matrica yra nesimetrinė. Tuomet šią matricą visų pirma patogiau pertvarkyti į Hesenbergo formos matricą, o tikrinių reikšmių skaičiavimo metodus taikyti pastarajai.
Imperatorius Ferdinandas I

Biografija

Kilęs iš Habsburgų dinastijos. Burgundijos hercogo imperatoriaus Maksimilijono I sūnaus Pilypo ir Ispanijos karaliaus Ferdinando bei karalienės Izabelės dukters Joanos Pamišėlės sūnus. Šventosios Romos imperijos imperatoriaus Karolio V brolis.
Mylimiausias Ferdinando II anūkas po tėvo mirties 1506 m. buvo išaugintas Ispanijos dvare. Nors ir buvo planuota, kad Ferdinandas paveldės Ispanijos sostą, tačiau šios nuostatos nebuvo Ferdinando II testamente. Dėl to garbėtroška brolis Karolis, iškart po savo atvykimo į Ispaniją 1517 m. pareiškė savo pretenzijas į sostą, o Ferdinandą išsiuntė į Nyderlandus. 1518 m. Ferdinandas visiems laikams paliko Ispaniją.
Per 1521-1522 m. Habsburgų valdų dalybas jam atiteko Austrija (paveldimai), Viurtembergas (1534 m. perėjo Heseno landgrafams), Elzasas ir Breisgau. 1521 m. vedė Čekijos ir Vengrijos karaliaus Liudviko II Jogailaičio seserį Oną. Liudvikui II 1526 m. žuvus Mohačo mūšyje, 1527 m. karūnavosi Vengrijos karaliumi.
Buvo Karolio V patikėtinis Vokietijos reikalams, atstovavo jam imperijos kunigaikščių suvažiavimuose, 1546-1547 m. padėjo nugalėti protestantiškąją Šmalkaldeno lygą, bet kitaip nei Karolis V siekė Vokietijos protestantų ir katalikų kompromiso. Kaip Karolio V atstovas 1555 m. pasirašė Augsburgo religinę taiką, po kurios Vokietijoje pusei amžiaus nurimo religiniai karai. Tapęs imperatoriumi centralizavo valdymą, savo valdose siekė sugrąžinti katalikybės pozicijas.
Algirdas Baubinas

Algirdas Baubinas (g. 1943 m. gruodžio 12 d. Vaškonys, Švenčionių valsčius) – Lietuvos gydytojas, habilituotas biomedicinos mokslų daktaras.

Biografija

1970 m. baigė Vilniaus universitetą. 1981 m. medicinos mokslų daktaras.
1970–1978 m. dirbo Epidemiologijos, mikrobiologijos ir higienos institute. Nuo 1978 m. Vilniaus universiteto dėstytojas, nuo 1992 m. Higienos katedros vedėjas; nuo 1989 m. profesorius. Tarptautinės ekologijos ir saugios žmonių veiklos mokslų akademijos (Sankt Peterburgas) narys, 1998 m. Europos universiteto garbės daktaras. 1988 m. vienas Lietuvos našlaičių brolijos kūrėjų.

Mokslinė veikla

Mokslinio darbo kryptis – visuomenės sveikatos problemos, neigiamų aplinkos veiksnių įtakos gyventojų sveikatai paieška.
Vidsodis

Gamta ir geografija

Vietovė pelkėta, miškinga. Pietiniu kaimo pakraščiu prateka Šatrija. Yra molio telkinys.
Gvaranių karas

Gvaranių karas (isp. Guerra Guaranítica) arba Septynių redukcijų karas – karas vykęs 1756 m. tarp septynioms jėzuitų redukcijoms priklausiusių gvaranių genčių ir ispanų bei portugalų kolonistinės armijos. Karą išprovokavo 1750 m. Madrido sutartis, nustačiusi sieną tarp Ispanijos ir Portugalijos imperijų kolonijų Pietų Amerikoje.
Nustatyta valstybių siena driekėsi Urugvajaus upe, kurios baseine ir buvo įsikūrę daug redukcijų. Misiones Orientales regione buvusios septynios misijos (San Migelis, Santos Anchelesas, San Lorenso Martiras, San Nikolasas, San Chuan Bautista, San Luis Gonsaga ir San Fransisko de Borža) atsidūrė Portugalijos imperijos teritorijoje, todėl buvo priverstos persikelti į Ispanijai (kuriai ir buvo pavaldžios) žemes.
1754 m. jėzuitai paliko misijas, tačiau gvaraniai, vadovaujami Sepé Tiaraju, atsisakė palikti savo žemes. 1754 m. ispanų armija nesėkmingai bandė perkraustyti gvaranius jėga. 1756 m. jungtinės portugalų – ispanų pajėgos su 3000 karių pradėjo gvaranių kaimų puolimą. Pagrindiniame Kaiboatės mūšyje žuvo 1511 indėnų ir tik 3 europiečiai. Jungtinės pajėgos sėkmingai užėmė visas 7 redukcijas, dalį indėnų paėmė į nelaisvę. Kiti pasitraukė į džiungles ir ten dar kurį laiką priešiosi portugalų kolonistams.
Gvaranių karas vaizduojamas 1986 m. filme Misija.
Romualda Kšanienė

Biografija

1954–1965 m. mokėsi Kauno 4-ojoje vidurinėje mokykloje. 1970 m. baigė Vilniaus valstybinio universiteto Ekonomikos fakultetą ir įgijo ekonomistės specialybę.
1970–1981 m. gamybinio mokomojo susivienijimo „Praktika“ ekonomistė. 1981–1985 m. LTSR vaisių ir daržovių ūkio ministerijos Prekybos valdybos viršininko pavaduotoja. 1985–1988 m. LTSR ryšių ministerijos Kontrolės ir revizijų skyriaus viršininko pavaduotoja. 1988–1991 m. susivienijimo „Lietuvos sąjunginė spauda“ vyriausioji finansininkė. 1991–1994 m. susivienijimo „Lietuvos sąjunginė spauda“ direktorė. 1994–2004 m. akcinės bendrovės „Lietuvos spauda“ generalinė direktorė.
Nuo 2003 m. Darbo partijos narė, šios partijos Tarybos narė. 2004–2008 m. Seimo narė, nuo 2006 m. Etikos ir procedūrų komisijos pirmininkė.
Nuo 1991 m., susikūrus darbdavių visuomeninėms organizacijoms, aktyviai dalyvavo jų veikloje. Valstybinio socialinio draudimo fondo tarybos narė. Trišalėje taryboje atstovavo Lietuvos verslo darbdavių konfederacijai.
Vyras Feliksas, sūnūs Vidas, Arnas.
Orbita

Orbita (lot. orbita 'ratas') – įsivaizduojama kreivė erdvėje, kuria juda tam tikras kosminis kūnas. Didžiųjų astronominių kūnų orbitos panašios į apskritimą, tačiau mažesnieji (tokie kaip asteroidas) gali turėti labai ištęstas, elipsės formos orbitas.
Kosminėje erdvėje visi dangaus kūnai juda aplink kitą, didesnės masės objektą, kuris veikia mažesnius objektus traukos jėga. Tas judėjimo kelias ir vadinamas orbita.
Saulės sistemos planetos ir kiti smulkesni kūnai skrieja aplink Saulę veikiami gravitacijos lauko (gravitacijos dėsnį pirmas suformulavo ir apibrėžė anglų fizikos ir astronomas Izaokas Niutonas XVII amžiuje).
Kūnai, tarpusavio traukos veikiami, gali judėti vienas kito atžvilgiu įvairiais kūgio pjūviais – apskritimu, elipse, parabole arba hiperbole. Orbitos formą charakterizuoja jos ekscentricitetas.
Planetų skriejimo orbitos yra elipsės, artimos apskritimams, kurių viename židinyje yra Saulė. Tą pirmasis įrodė vokiečių astronomas J. Kepleris, todėl planetų skriejimo orbitomis dėsnis dar vadinamas Pirmuoju Keplerio dėsniu.
Bangoras (Velsas)

Istorija

Miestas pradėjo kurtis VI a. Šv. Deiniolui įkūrus Bangoro katedrą.
Jaunimo lapelis (Tiesa)

Jaunimo lapelis – laikraščio „Tiesa“ priedas, ėjęs 1924–1925 m. Smolenske. Redaktorius Antanas Sniečkus.
Kušlėnų apylinkė

Istorija

Panaikinta 1954 m. gegužės 25 d. prijungiant prie Leckavos apylinkės.
Niujorko tarptautinė automobilių paroda

Niujorko tarptautinė automobilių paroda yra kasmetinė automobilių paroda, kuri vyksta Manhatane, kovo pabaigoje arba balandžio pradžioje. Paroda įprastai prasideda per arba prieš Velykų savaitgalį ir yra uždaroma pirmą sekmadienį po Velykų. Kiekvienas metais paroda prasideda sensacingais pasirodymais, kurie pralinksmina publiką ir reklamuoja parodą. Prieš kiekvienų metų parodos atidarymą gamintojai pristato savo naujus serijinius ir koncepcinius automobilius spaudai.
Automobilių parodą sudaro eksponatai iš įvairių automobilių gamintojų ir susijusių kompanijų. Dauguma eksponatų suteikia žmonėms galimybę įlipti į automobilius, juose pasėdėti ir išbandyti naujas technologijas.
FC Cxinvali

Istorija

Klubas įkurtas 1936 m. Po Rusijos–Gruzijos karo persikėlė iš savo miesto. Namų rungtynes žaidžia Tbilisyje arba Goryje.
Karkila

Istorija

Miesto teisės suteiktos 1977 m. 
2008 m. bendradarbiavimo sutartis pasirašyta su Lietuvos miestu Prienais.
Povilas Lukšys (1886)

Povilas Lukšys (1886 m. rugpjūčio 21 d. Kazokuose, Surviliškio valsčius, dab. Panevėžio raj. – 1919 m. vasario 8 d. Taučiūnuose, Kėdainių raj.) – pirmasis Lietuvos kariuomenės kareivis, žuvęs už Lietuvos nepriklausomybę.

Biografija

Pirmojo pasaulinio karo metais tarnavo Rusijos imperijos kariuomenėje. Pradėjus kurtis Lietuvos Respublikos kariuomenei suorganizavo savanorių būrį. Buvo Kėdainių apsaugos būrio būrininkas, lauko sargybos viršininkas, žvalgybos būrio viršininko pavaduotojas. Kėdainių apskrityje dalyvavo kovose su Kauno kryptimi puolančiais Sovietų Rusijos daliniais. Lietuvos karys savanoris P. Lukšys žuvo vasario 7–9 d. kautynių su bolševikų kariuomene metu vykdydamas žvalgybą prie Taučiūnų kaimo, kur įvyko smarkus susišaudymas. Palaidotas Kėdainių kapinėse. Vėliau čia buvo laidojami ir kiti žuvusieji už Lietuvos laisvę savanoriai.

Įamžinimas

1929 m. žūties vietoje pagal architekto Vytauto Landsbergio-Žemkalnio projektą pastatytas paminklas, tapęs vienu svarbiausiu Nepriklausomybės kovų bei Laisvės atgavimo simboliu. Pirminis paminklo variantas – trys 9 m ilgio betoninės terasos ir ant jų pastatyta trisienė piramidė. Paminklo forma simbolizavo trikampį savanorių ženklą, o trys terasos – tris tautinės vėliavos spalvas. Pati granitinė piramidė reiškė amžinybę. Ties apatinės terasos viduriu buvo įrengti laiptai, o piramidės priekinėje plokštumoje iškaltas Vyčio kryžius su ąžuolo šakomis ir užrašu: „1919 m. vasario 9 d. kautynėse su rusų raudonąja armija čia žuvo kareivis Povilas Lukšys – pirmoji Lietuvos kariuomenės auka”. Vieno hektaro žemės sklypą, kur pastatytas paminklas, paaukojo Taučiūnų dvaro savininkas Marijonas Vendziagolskis (nupirkęs jį iš vieno ūkininko ir vėliau dovanojęs „visuomenės reikmėms“). Paminklas P. Lukšiui pastatytas ir Kauno karo muziejaus sodelyje.
Paminklas Taučiūnuose stovėjo iki pat 1962 m., kai Kėdainių komunistų partijos komiteto įsakymu buvo nugriautas, sklypas suartas ir apsodintas runkeliais. 1989 m., minint P. Lukšio žuvimo 70-ąsias metines, šioje vietoje pastatytas medinis kryžius. 1993 m. vasario 16 d. paminklas atstatytas bei pašventintas.
Skaudvilės specialioji mokykla

Istorija

Nuo 1956 m. Skaudvilės specialioji internatinė mokykla, nuo 2006 m. Skaudvilės specialioji mokykla.
Viešintų kalvagūbris

Viešintų kalvagūbris – pakraštinių morenų suformuotas kalvagūbris vidurio Lietuvos regiono šiaurės rytuose. Nusidriekęs ~80 km nuo Ukmergės iki Šimonių. Pietinis pakraštys pasiekia Šventosios dešiniąją pakrantę. Gūbrio plotis 2-3 km, santykinis aukštis 20-30 m. Aukščiausia vieta (pagal absoliutinį aukštį) – 137 m (prie Kinderių kaimo). Viešintų kalvagūbriu eina Šventosios–Nevėžio, toliau – Šventosios–Mūšos baseinų vandenskyra.
Kalvagūbris susidarė paskutiniojo ledynmečio metu, jis yra didelės ledyno plaštakos, dengusios Žiemgalos ir Nevėžio lygumas, pakraštinis moreninis darinys. Būdingi sukultūrinti velėniniai dirvožemiai, yra kvarcinio smėlio telkinių. Reljefas banguotas, su pelkėtais kloniais. Kraštovaizdžiai daugiausia sukultūrinti.
Aleksandro I Žemė

Aleksandro I Žemė – didžiausia sala Antarktyje. Yra Belingshauzeno jūroje, šalia vakarinio Antarktidos pusiasalio kranto, nuo jo atskirta Margaritos įlanka ir Jurgio VI sąsiauriu. Su žemynu jungia ledo šelfas. Plotas 49 070 km². Salos ilgis 390 km, plotis iki 240 km. Aleksandro I Žemėje iškilęs Daglaso kalnagūbris, kuriame yra aukščiausia salos vieta – Stefensono kalnas (2987 m).
Salą 1821 m. sausio 28 d. atrado Fadėjaus Belingshauzeno ekspedicija ir pavadino Rusijos caro Aleksandro I garbei. Ilgai buvo manoma, kad Aleksandro Žemė yra Antarktidos dalis, tačiau 1940 m. įrodyta, kad tai – sala.
Kolimagai

Istorija

Per II pasaulinį karą kaime buvo nužudyti apie 400 Kolno miesto žydų. Aukų kapinės yra įtrauktos į Palenkės vaivadijos saugomų istorijos paminklų sąrašą.
Veršvų kapinės

Kapinėse palaidoti

Į šias kapines apie 1960 m. buvo perkelta dalis kunigų palaikų iš likviduojamų miesto senųjų kapinių Vytauto prospekte. Kapus žymi keliolika vienoje linijoje stovinčių originalių akmeninių antkapių.
Keto

Nimfa

Keto – Okeano duktė, okeanidė najadė, dievo Helijo mylimoji. Su Helijumi susilaukė žvaigždės nimfos Astridės, upės dievo Hidaspo žmonos.
Google Glass

Google Glass – kompanijos Google sukurti išmanieji akiniai, arba papildytosios realybės akiniai, dėvimas kompiuteris (angl. wearable computer). Akinių pagalba galima fotografuoti ir filmuoti, regos lauko kamputyje matyti žemėlapį nepažįstamame mieste, laiką, oro temperatūrą, pranešimą apie naują elektroninį laišką arba SMS žinutę ir kt. Šių akinių pagalba galima leisti tiesioginę transliaciją to, ką esamu momentu mato akinius užsidėjęs asmuo. Juose įdiegta operacinė sistema Android. Akinių prototipą 2012 m.balandžio mėn. pademonstravo vienas Google kompanijos įkūrėjų Sergey Brin.
„Google“ akiniai yra akinių rėmelyje įmontuotas „dėvimas“ kompiuteris, galintis prisijungti prie interneto. Iš esmės jis pateikia ieškomą informaciją vartotojui, leidžia jam bendrauti socialiniuose tinkluose neturint mobiliojo įrenginio ar kompiuterio. Nedidelis ekranėlis parodo tam tikrus duomenis tiesiai į akį, todėl jis netrukdo bendram vaizdui. Jo kaina – apie 1, 5 tūkst. JAV dolerių.
Panašius produktus kuria ir kitos kompanijos. Lumus firmos akiniuose labai mažas ekranas yra patalpintas ne prieš vartotojo akį, šie akiniai vaizdą rodo tiesiai stikle. Projektorius patalpintas dešinėje akinių auselėje. Tuo pačiu metu vaizdas matyti ne viename, bet abiejuose stikluose.
„Google Glass“ produktas jau yra susidūręs su privatumo teisių pažeidimais. Gali būti draudžiama juos dėvėti ten, kur draudžiama fotografuoti bei filmuoti – bankuose, lošimo namuose, oro uosto patikros zonose ir panašiai. JAV kai kur jau buvo bandoma uždrausti dėvėti išmaniuosius akinius vairuojant.
Akis už akį (laikraštis)

Akis už akį – pramoginis mėnesinis laikraštis, leistas 1995–1996 m. Kaune.

Istorija

Rašė apie nusikaltimus, katastrofas, nelaimes, kriminalines naujienas iš Lietuvos ir pasaulio. Steigėja ir leidėja UAB „Laikraštis Vasaris“. Redaktorius Povilas Gončaras. Tiražas 20 000 egz.
Palangos miesto apylinkės teismas

Palangos miesto apylinkės teismas – apylinkės teismas Šiaurės vakarų Lietuvoje. 3 teisėjai. Apeliacinė instancija – Klaipėdos apygardos teismas. Teritorija – Palangos miesto savivaldybė.
Adresas: Vytauto g. 102, Palanga, LT-00133.
Bahardeno urvas

Bahardeno urvas (rus. Бахарденская пещера) – karstinis urvas Turkmėnistane, Kopetdago kalnų šiaurinėje papėdėje, 19 km į pietryčius nuo Baharli (buv. Bahardeno) miestelio. Urvas yra 55 gylyje, jo ilgis 250 m, plotis iki 50 m, aukštis iki 26 m. Yra dvi grotos iš kurių apatinėje telkšo Kou Atos požeminis ežeras (plotas 3000 m², ilgis 75 m, plotis 23 m, gylis iki 14 m), kurio vanduo yra apie 37 °С ir lengvai mineralizuotas (yra sieros vandenilio, stroncio, silicio rūgšties). Pats urvas sudarytas iš klinties, turi 5 išėjimus.
Urve gyvena šikšnosparniai, graužikai, balandžiai, alpinės kuosos, žalvarniai, ~50 bestuburių rūšių. Slūgso guano sluoksnis.
Bahardeno urvas yra turistinis objektas, įrengtas apšvietimas, lankytojai maudosi Kou Atos ežere.